[pic] | EVROPSKA KOMISIJA |

Bruselj, 19.3.2010

COM(2010)107 konč.

PREDLOG SPREMEMBE PRORAČUNA št. 1 K SPLOŠNEMU PRORAČUNU ZA LETO 2010

IZKAZ PRIHODKOV IN ODHODKOV PO ODDELKIHOddelek I — Parlament(predložila Komisija)

PREDLOG SPREMEMBE PRORAČUNA št. 1K SPLOŠNEMU PRORAČUNU ZA LETO 2010

IZKAZ PRIHODKOV IN ODHODKOV PO ODDELKIHOddelek I — Parlament(predložila Komisija)

Ob upoštevanju:

- Pogodbe o delovanju Evropske unije in zlasti člena 314 PDEU v povezavi s Pogodbo o ustanovitvi Evropske skupnosti za atomsko energijo in zlasti člena 106a Pogodbe Euratom,

- Sklepa Sveta 2007/436/ES, Euratom z dne 7. junija 2007 o sistemu virov lastnih sredstev Evropskih skupnosti[1];

- Uredbe Sveta (ES, Euratom) št. 1605/2002 z dne 25. junija 2002 o finančni uredbi, ki se uporablja za splošni proračun Evropskih skupnosti[2], in zlasti člena 37 Uredbe,

- splošnega proračuna Evropske unije za proračunsko leto 2010, sprejetega 17. decembra 2009,

- predloga načrta prihodkov in odhodkov za spremembo proračuna za leto 2010, ki ga je Evropski parlament sprejel 25. februarja 2010.

Evropska komisija iz razlogov, navedenih v obrazložitvenem memorandumu, proračunskemu organu predloži predlog spremembe proračuna št. 1 k proračunu za leto 2010.

KAZALO

1. Uvod 3

2. Učinek začetka veljavnosti Lizbonske pogodbe za Evropski parlament 3

3. Zbirna razpredelnica po razdelkih finančnega okvira 4

SPREMEMBE IZKAZA PRIHODKOV IN ODHODKOV PO ODDELKIH

Spremembe izkaza prihodkov in odhodkov po oddelkih so na voljo na portalu EUR-Lex (http://eur-lex.europa.eu/budget/www/index-sl.htm). Temu dokumentu je za ponazoritev priložena angleška različica sprememb izkaza po oddelkih v proračunskem formatu.

1. Uvod

Med proračunskim postopkom za leto 2010 je bilo odločeno, da se da pri uporabi razpoložljive razlike v razdelku 5 prednost financiranju dodatnih odhodkov, nastalih neposredno zaradi začetka veljavnosti Lizbonske pogodbe, ki spreminja Pogodbo o Evropski uniji in Pogodbo o ustanovitvi Evropske skupnosti. Zaradi tega bi se morali ustrezni dodatni odhodki po potrebi obravnavati v okviru spremembe proračuna po sprejetju prvotnega proračuna za leto 2010.

Poudarjeno je bilo, da bo treba v takem primeru čim podrobneje proučiti reorganizacijo obstoječih sredstev, preden se izrazi zahteva za dodatna sredstva.

Predlog spremembe proračuna (PSP) št. 1 za leto 2010 zajema učinek začetka veljavnosti Lizbonske pogodbe za Evropski parlament, v skladu z njegovim predlogom načrta prihodkov in odhodkov.

Neto finančni učinek te spremembe proračuna znaša 9,4 milijona EUR v dodatnih obveznostih in odobritvah plačil iz razdelka 5 večletnega finančnega okvira.

2. Učinek začetka veljavnosti Lizbonske pogodbe za Evropski parlament

Začetek veljavnosti Lizbonske pogodbe bo imel neposreden ali posreden učinek na vse službe Evropskega parlamenta. S tem predlogom spremembe proračuna za leto 2010 se bodo zagotovili dodatni proračunski in človeški viri, ki jih Parlament potrebuje za izpolnjevanje svoje nove vloge sozakonodajalca, enakovrednega Svetu.

Evropski parlament kot svojo prednostno nalogo poudarja zakonodajno odličnost in potrebo po zagotavljanju potrebnih sredstev poslancem, odborom in političnim skupinam, da jo lahko dosežejo. Predlaga se predvsem večja podpora poslancem, da bodo lahko bolje izpolnjevali svojo vlogo zakonodajalcev. Predlog zato predvideva:

- okrepitev sekretariatov odborov z uvedbo 70 novih delovnih mest ter razširitev direktorata za odnose z nacionalnimi parlamenti z uvedbo petih novih delovnih mest, kar skupaj pomeni 75 novih delovnih mest;

- povečanje osebne pomoči poslancem s povišanjem dodatkov njihovim sekretarjem;

- povečanje pomoči v političnih skupinah z uvedbo 75 dodatnih začasnih delovnih mest.

Odobritve, potrebne za predlagane ukrepe, znašajo 13,4 milijonov EUR, od česar se bo 4 milijone EUR zagotovilo iz rezerv za nepremičnine, za preostalih 9,4 milijonov EUR pa se zahtevajo dodatne odobritve.

3. Zbirna razpredelnica po razdelkih finančnega okvira

Finančni okvir Razdelek/podrazdelek | Finančni okvir 2010 | Proračun 2010 | PSP 1/2010 | Proračun 2010 (vključno s PSP 1) |

|OPO |OP |OPO |OP |OPO |OP |OPO |OP | | 1. TRAJNOSTNA RAST | | | | | | | | | | 1a. Konkurenčnost za rast in zaposlovanje |14 167 000 000 | |14 861 853 2563 |11 342 270 803 | | |14 861 853 2563 |11 342 270 803 | |1b. Kohezija za rast in zaposlovanje |49 388 000 000 | |49 387 592 092 |36 384 885 000 | | |49 387 592 092 |36 384 885 000 | | Skupaj | 63 555 000 000 | |64 249 445 345 |47 727 155 803 | | |64 249 445 345 |47 727 155 803 | | Razlika do zgornje meje[3] | | |-194 445 345 | | | |-194 445 345 | | | 2. OHRANJANJE IN UPRAVLJANJE NARAVNIH VIROV | | | | | | | | | | Od tega odhodki, povezani s trgom, in neposredna izplačila |47 146 000 000 | |43 819 801 768 |43 701 207 586 | | |43 819 801 768 |43 701 207 586 | | Skupaj | 59 955 000 000 | |59 498 833 302 |58 135 640 809 | | |59 498 833 302 |58 135 640 809 | | Razlika do zgornje meje | | |456 166 698 | | | |456 166 698 | | | 3. DRŽAVLJANSTVO, SVOBODA, VARNOST IN PRAVICA | | | | | | | | | | 3a. Svoboda, varnost in pravica |1 025 000 000 | |1 006 487 370 |738 570 370 | | |1 006 487 370 |738 570 370 | |3b. Državljanstvo |668 000 000 | |668 000 000 |659 387 500 | | |668 000 000 |659 387 500 | | Skupaj | 1 693 000 000 | |1 674 487 370 |1 397 957 870 | | |1 674 487 370 |1 397 957 870 | | Razlika do zgornje meje[4] | | |18 512 630 | | | |18 512 630 | | | 4. EU KOT GLOBALNI AKTER[5] |7 893 000 000 | | 8 141 006 470 |7 787 695 183 | | | 8 141 006 470 |7 787 695 183 | | Razlika do zgornje meje | | | 875 530 | | | | 875 530 | | | 5. UPRAVA[6] |7 882 000 000 | |7 889 055 335 |7 888 550 335 |9 397 164 |9 397 164 |7 898 452 499 |7 897 947 499 | | Razlika do zgornje meje | | | 72 944 665 | | | | 63 547 501 | | | SKUPAJ | 140 978 000 000 |134 289 000 000 |141 452 827 822 |122 937 000 000 |9 397 164 |9 397 164 |141 462 224 986 |122 946 397 164 | | Razlika do zgornje meje | | |549 054 178 |11 680 882 000 | | |539 657 014 |11 671 484 836 | |

[1] UL L 163, 23.6.2007, str. 17.

[2] UL L 248, 16.9.2002, str. 1.

[3] Evropski sklad za prilagoditev globalizaciji (ESPG) ni vključen v izračun razlike do zgornje meje v okviru razdelka 1a (500 milijonov EUR). 195 milijonov EUR nad zgornjo mejo se financira z uporabo instrumenta prilagodljivosti.

[4] Vključeni znesek Solidarnostnega sklada Evropske unije (EUSF) se vnese dodatno, poleg ustreznih razdelkov, kakor je predvideno v Medinstitucionalnem sporazumu z dne 17. maja 2006 (UL C 139, 14.6.2006).

[5] Pri razpoložljivi razliki v razdelku 4 v letu 2010 se ne upoštevajo odobritve, povezane z rezervo za nujno pomoč (248,9 milijona EUR).

[6] Za izračun razlike do zgornje meje v razdelku 5 se upošteva opomba (1) k finančnemu okviru za obdobje 2007–2013, in sicer za znesek v višini 80 milijonov EUR pri prispevkih osebja za pokojninsko shemo.